cyanic-selkie/wikianc huggingface dataset:
Coming to America
Coming to America yet fim cat ma̱ng tyei mai 1988 si̱ Amerika hwa nang John Landis ku khwat a̱son a̱ni a̱wot a̱tsak nhu wu si̱ yet nkhang nang Eddie Murphy ku lyuut a̱ni nia, nang gu ma ngyet a̱gba̱ndang a̰tyumaat mami a̱ni. Fim hu ma mbyia̱ á̱nietmaat nang Arsenio Hall, James Earl Jones, Shari Headley, ma̱ng John Amos. Á̱ ku byii̱k fim hu ma̱ a̱byin A̱yaasi̱tet Muná̱pyia̱ kikya mi̱ mam 29 Zwat A̱taa 1988. Eddie Murphy ku vwuo nang Akeem Joffer, a̱fai a̱gwam a̱di̱dam a̱ fwuong ya zwakhwu a̱byin Afrika nang á̱ ngyei Zamunda a̱ni, a̱nyan wa a̱ nang a̱cyet ma̱ a̱byin A̱yaasi̱tet Muná̱pyia̱ ka di̱ ba̱ng fwuo shyia̱ nggwoneam gu na nnyeang a̱ni a̱wot da̱ nggu, a̱ na ncat nka mat a̱yin nang ka̱ yet a̱ni, a̱wot mat shi nka hu hwa bah ku mat tyiet hu nang jong nka a̱ni ka̱ nyia̰ kyang ku na gwai nggu fwuo hwa bah.
A̱ka̱fwuop nta
A̱yaafim 1988 A̱yaafim tyei mai 1988 A̱yaafim tyei mai Afrika-Amerika A̱yaafim tyei mai Amerika A̱yaafim Amerika A̱yaafim a̱lyem-Shong A̱yaafim tazwa tyok A̱yaafim nang John Landis ku khwat a̱son a̱ni A̱yaafim á̱ ku jhyi ma̱ a̱bubwuk a̱byin a̱di̱dam A̱yaafim á̱ ku jhyi ma̱ A̱gba̱ndang A̱keang New York A̱yaafim nang á̱ ku jhyi mi̱ Afrika A̱yaafim á̱ ku jhyi mi̱ Queens, New York A̱yaafim ma̱ng lyuut fim mbwak Barry W. Blaustein A̱yaafim ma̱ng lyuut fim mbwak David Sheffield A̱yaafim ma̱ng lyuut fim mbwak Kenya Barris A̱za̱za̱rak ntyok ma̱ a̱bubuk maat a̱di̱dam A̱yaafim Paramount Pictures
Cristiano Ronaldo
Cristiano dos Santos Aveiro (byin 5 Zwat Sweang 1985) a̱ yet a̱fai Potugat wa a̱ tsot a̱la̱u-a̱ti̱tak a̱ tsa a̱ nkwak mba a̱son ma̱ng sot Manchester United si̱ Premier League, nggu wa yet a̱kwak-a̱son á̱fai ba̱ tsot a̱byin Potugat ndyo a̱ni.
Shai ntak
thumb|Nkap tak a̱zayak na (swáng a̱lyiat Latin) Shai ntak yet kap vam hwa ku doot neet ma̱ a̱khwut si̱ sak ma̱ a̱ghyi-ntak. Shai ntak ji byia̱ a̱kpa̱u a̱junjung kunkup á̱ ngyei Tibia di̱n Shong a̱ni.
Cwan
Cwan ja yet zwá kuut ji. Mi̱ di̱n jen jhyang, á̱ ni̱ nkaan zwá cwan ji a̱wot á̱ si̱ ya a̱nia ku á̱ ya ma̱ng shyui ji nang á̱ ku kaan meang a̱ni.
A̱ka̱fwuop nta
Kuut (a̱tyin a̱ga̱fi̱p) Tswá ma̱ng zwá nang á̱ maai ya a̱ni Pedaliaceae Zwá a̱myia̱
A̱cak
A̱cak (á̱kpa: a̱ka̱cak) yet vak ghyang hwa nang á̱ saat a̱lyia̱ ka ca̱caat ma̱ng shyiak li lili wun hu, a̱koloji ma̱ng shi a̱wa sai mam hu di̱ fam a̱byin a̱nyiung. A̱ka̱cak a̱lyia̱ na shyia̱ di̱ a̱naai nia: A̱vwuoshyim, A̱kwa̱i, Seam ma̱ng A̱won.
Sezong a̱gba̱ndang wu
A̱ka̱fwuop nta
Byin 1397 Kwi 1450 Á̱gwam Kworiya sa̱ncuri 15 ba Á̱niet ba̱ tsa nvak lyuut Kukwi mbwak zwan shuga Á̱tat-a̱ghyi lyen lilyem neet Kworiya Á̱nietkhwibuda Kworiya Á̱nietkhwikunfu Kworiya
Shita
Shita ji neet da̱ a̱gba̱ndang kwai ma̱ng susot a̱ka̱kwon koot nsum nia.
A̱cat a̱tanu
A̱cat a̱tanu (A̱tak a̱nu) yet ca̱t ku ghuut ku tang a̱tak a̱nu a̱ni. A̱tak a̱nu ki kya shyia̱ kpa̱nkpaan ma̱ng kpang ma̱ng fwuo a̱tyubishyi ku nyam a̱ni.
thumb|Ghwughwu Jack Passion ma̱ng a̱junjung a̱cat a̱nu
Cyui
Swang a̱lyiat cyui ji bye fa:
Ngwat nghai swáng a̱lyiat
Ta̱cya̱ A̱fai
thumb|upright=1.35|Ta̱si̱la Ta̱cya̱ A̱fai Sebastian Münster ji nang á̱ ku ntsa shei ma̱ a̱lyia̱ 1540 a̱ni
"Ta̱cya̱ A̱fai" ka yet swáng a̱lyiat ja ji̱ fa a̱gba̱ndang kap Á̱kum-a̱la̱u fam Jenshyung Swanta wu wa, ma̱ a̱ca̱caat, a̱byin Amerika. Á̱niet ma̱ a̱di̱di̱t si̱ ta̱bat nyia̱ ta̱m ma̱ng swáng a̱lyiat ji ma̱ a̱gba̱mgbam di̱ ntsa sa̱ncuri 16 hu, di̱n jen Ce Ta̱taat Nkyang Nfai a̱byin Yurop, di̱n jen ji nang a̱tyocyet a̱byin Italiya wu nang á̱ ngyei Amerigo Vespucci a̱ni ku tyak kyiak nyia̱ a̱byin Amerika yong da̱ a̱kwonu vam-a̱byin fai hwa a̱ni, a̱wot di̱n jen ji̱ cobai a̱ni, a̱ si̱ ka nshei nkyang na nang gu zop nshyia̱ a̱ni mami a̱da̱dei kwaa̱mbwat nang gu ku nang a̱lyoot Mundus Novus a̱ni. Zop jini ja si̱ ngaat fi̱k swanta a̱khwukhwop á̱nietlyenjografi Yurop ba, ba̱ ku fa ta̱cya̱ ka ku byia̱ nvam-a̱byin Afi̱rika, Yurop ma̱ng A̱siya nia gbangbang nang á̱ ngyei A̱khwukhwop Ta̱cya̱ wu, ku Afi̱ro-Yura̱siya ma̱nini. Á̱ ka ngyei Amerika kap naai ta̱cya̱ hu.
Cyia̱ga̱vang
Cyia̱ga̱vang yet tswa tangka̱i a̱kwop wu á̱ ngyei Oryza sativa (cyia̱ga̱vang A̱siya) a̱ni ku si̱ nji á̱ ka ndyen ba̱t a̱ni bah da̱ á̱ ngyei Oryza glaberrima (cyia̱ga̱vang Afrika) a̱ni. Á̱ maai á̱ wan cyia̱ga̱vang a̱nia ku á̱ nyia̱ tuk ma̱ng a̱nhu ku á̱ bwuyap a̱ta̱bwai.
A̱cyi
A̱cyi ka (á̱kpa: cyi hu) yet a̱lyoot susotbishyi á̱ga̱fi̱p njhyang mi̱ sot genus Dioscorea (kyang Dioscoreaceae) ji ji̱ yet á̱ni̱nan á̱ ya na a̱ni.
thumb|A̱sai cyi mi̱ kaswuo lyiai nkyang jhyang ma̱ a̱keang Brixton, [[Nggi̱lan, 2004]]
Ya̱fang
Nkyayak
A̱zali
A̱zali (Gwoot: Uzali, Zali; á̱ ka ngyei Malagum) yet a̱bakeang kya ma̱ A̱byintyok A̱gwoot, sot a̱gwomna̱ti mali Watyap ma̱ a̱tak Si̱tet Ka̱duna di̱ fam-a̱byin Fam A̱ka̱wa̱tyia̱ Naijeriya. A̱bakeang ka nyian ta̱m ma̱ng ofit ta̱m tá̱m a̱ shyia̱ a̱keang Gwoot a̱ni.
Kpa̱m Cam a̱byin Naijeriya
Kpa̱m Cam a̱byin Naijeriya hu hwa yet cam a̱byin hu ku swak kuzang hu a̱ni mi̱ Ri̱pobi̱lik Mundundung Naijeriya wu.
thumb|A̱lama a̱byin Naijeriya
Naijeriya ku byia̱ mkpa̱m cam a̱byin nfwuon. Á̱ ku kpa kpa̱m cam a̱byin a̱fwun hu á̱ neap ma̱ a̱tuk mam 29 Zwat Tswuon 1999 kya, a̱wot si̱ a̱hwa si̱ ki ntsa Ri̱pobi̱lik A̱naai Naijeriya wu.
Ya̱fang
Naijeriya
A̱da (kyangta̱m)
A̱da yet a̱kum, a̱kpa̱kpai tswat tyam nkyang wa, ma̰ng a̰di̱di̱r a̱nu a̱ gwong ma̱ a̰da̱dei a̱ni nang á̱ shap ma̱ a̱nu ya a̱kya, a̱wot di̱n jen jhyang a̱ ni̱ mbyia̱ a̱toot kwa cam a̱jojot a̱nu wu kalak a̱ faat a̱yin. Ma̱ a̱byin A̱tyap ka, a̱da yet kyangta̱m hwa nang á̱ fak a̱ka̱kwon ma̱ng a̱nggu a̱wot a̱ ka nyia̱ nta̱m jhyang.
Nkyangta̱m
A̱shong A̱shyui
A̱shong A̱shyui (Kpat: Jankasa) yet a̱bakeang kya mi̱ Famtyok Jei ku shyia̱ mi̱ sot a̱gwomna̱ti mali Zangon Katab, a̱tak Si̱tet Ka̱duna ka̱ shyia̱ ma̱ka̱wa̱tyia̱ a̱byin Naijeriya a̱ni. Zwunzwuo-a̱muup ta̱m a̱bakeang ji, jija yet 802141. A̱vwuo ka byia̱ shi a̱za ku yet kpai 2,798 ja ku mita 852, a̱wot shi á̱niet hu si̱ nyia̱ kpa̱mkpaan ma̱ng 7,837. Kyai a̱ka̱man-tswam ku hyia̱k a̱swak ma̱ng a̱bakeang ka, huhwa yet Kyai A̱ka̱man-tswam Yakubu Gowon, Nja̱t.
A̱ka̱vwuonswat
A̱zaghyi ma̱ng a̱lyia̱ 2017, a̱ ku yet famtyok a̱pyia̱nhu hwa. Da̱ a̱kwonu a̱kya, a̱ si̱si̱ mmun nggu ma̱ng famtyok Jei. A̱mami a̱ka̱vwuonswat na̱ ku shyia̱ famtyok huni, á̱ mbyia̱:
Cyui (nyam)
thumb|Cyui a̱sa̱khwot mbyin (Rattus norvegicus)
Cyuí ji (a̱nyiung: cyui ji), yet tangka̱i nyam hwa ma̱ng a̱ca̱caat shi vam a̱ni, ma̱ng a̱junjung li̱m, á̱ sa ngyei roden a̱ni.
Kpa̱m A̱lyiat A̱gwaza
upright=1.55|thumb|Kpa̱m A̱lyiat A̱gwaza si̱ Gutenberg, Kpa̱m A̱lyiat A̱gwaza nang á̱ ku ntsa lyui hu (ma̱ka̱wa̱tyia̱ sa̱ncuri 15)
Kpa̱m A̱lyiat A̱gwaza hu ku Baibut (neet a̱lyem Helen Koine τὰ βιβλία, tà biblía, 'nkwambwat na') yet kpa̱m lyuut a̱dini hwa ku yet a̱za̱za̱rak mi̱ Khwikristi, Khwiyahuda, Khwisamariya, Khwikpaa̱pyia̱, Khwirastafari, ma̱ng nkhwi nghyang ma̱ a̱di̱di̱t. Ku byia̱ ghwughwu kwambwat nkhang hwa, nang á̱ mun lyuut ma̱ a̱di̱di̱t ku vwuon ma̱ng nghyang da̱ a̱vwuo a̱nyiung a̱ni, a̱wot a̱mgba̱m lyuut hu si̱ byia̱ a̱meang ma̱ng nghyang di̱n vak nwuak a̱cucuk di̱ tyai á̱zanson A̱gwaza hu. Mami lyuut huni á̱ mbyia̱ si̱ hu ku kpaat a̱ghyi tazwa nkhang gbangbang nang á̱ wa̱i ma̱ng a̱di̱dam tswa A̱gwaza a̱ni, bubwom dyep A̱gwaza, nnaai, kídee, wusika tyiet, gba, á̱kum ndyuut, a̱bwom a̱nwuat, ma̱ng shei mi̱ shei a̱kwonu A̱gwaza á̱zanson. Mba ba̱ nwuak a̱cucuk da̱ a̱ka̱nyiung mi̱ nkyiak Kpa̱m A̱lyiat A̱gwaza hu ku yet sum a̱di̱dam Ma A̱gwaza tswazwa hwa meang.
Philip Da̱nladi Ka̱fwoi
A̱tyoli Philip Da̱nladi Ka̱fwoi "Kaffoi" ku Filibut Da̱nladi Ka̱fwoi ku Brandy Ka̱fwoi wa yet a̱tyulyuut A̱gwatyap wu mi̱ di̱ yong huni. Nggu wa yet a̱ci̱t A̱tyoli Si̱tibin A̱kut di̱n ta̱m a̱hwa.
A̱tyap Á̱niet nswuan
Kpaa̱pyia̱ A̱gba̱ndang Idi
Kpaa̱pyia̱ A̱gba̱ndang Idi, ku Idi al-Adha, (La̱ra̱ba: عيد الأضحى, ʿīd al-ʾaḍḥā) fa "A̱yet Za̱nang wu", a̱wot di̱n jen jhyang á̱ ngyei A̱gba̱ndang Sa̱lla, wa yet ngaan hu di̱ nfwung a̱gwomna̱ti nfeang nang á̱ cyin di̱ Khwikpaa̱pyia̱ hu (a̱son ka, kikya yet Kpaa̱pyia̱ A̱da̱dei Idi ku Idi al-Fitr). Ku cyin shim Ibrahim (A̱braham) gu neap a̱fai nggu wu Isi̱melu za̱nang da̱ a̱vwuo A̱gwaza mat fwuong a̱lyiat nggu hu di̱ cam A̱gwaza hu. (A̱yaadini Yahuda ma̱ng Krista ba nwuak a̱cucuk nyia̱ ma̱ng si̱sak A̱tsan 22:2, Ibrahim ku kyiak a̱fai nggu wu Ishaku a̱ neap ndyo za̱nang.) A̱zaghyi Ibrahim ba̱ hyat a̱fai nggu wu, da̱ a̱kwonu a̱kya, A̱gwaza si̱ nang nggu fi̱ng a̱nfwuk a̱ neap da̱ a̱kwonu a̱fai nggu wu. Mat á̱ njhyung tyei a̱nu huni, á̱ ni̱ nneap nyám di̱n vak taada. A̱kpa a̱nyiung mami a̱yaakpa a̱tat nam nji naat da̱ a̱vwuo kyangbwak ku neap za̱nang hu, ma̱nang á̱kum ka si̱ naat da̱ a̱vwuo á̱kunak na ma̱ng mba ba̱ sang a̱ni. Á̱ nwuat a̱yaasuwit ma̱ng za̱náng, a̱wot á̱ka̱mbwon na̱ cong da̱ a̱ka̱vwuo á̱ghyang na̱ ka tyia̱ á̱ghyang a̱la̱baa.
thumb|Tamm kaligrafi ku bwuo mam zwat naat 1729-30 ku tyai a̱li̱ba̱rka Idi al-Adha di̱ La̱ra̱ba
Shovet
Shovet yet kyangtam ha, a̱ byia̱ a̱ba jojoot tswam/kwon, a̱si byia̱ ba pepeet tswam ma̱ a̱tam ka. Shovet yet kyangtam kyuak nkyang nya namg a̱jijak, mbin, mbeang a̱cuwang nfang. Ka̱ashim a̱ nlung avwo mang ngu.
thumb|A̱ghyang a̱niet a̱ kyiak a̱yaashovet a̱zanghwuan
Ta̱nzaniya
A̱bwom a̱byin: "A̱gwaza Nang Afrika Nda" (Mungu ibariki Afrika) Fail:National Anthem of Tanzania by US Navy Band.ogg
Ta̱nzaniya á̱ ka ndyen nang Muna̱pyia̱ Ri̱pobi̱lik Ta̱nzaniya hu (Swahili: Jamhuri ya Muungano wa Tanzania), yet a̱byin kya di̱ fam-a̱byin A̱tyin Afrika mi̱ fam-a̱byin A̱ca̱cet Njok na̱ byia̱ Shi Afrika hu. Ka̱ byia̱ a̱gi̱gak ma̱ng bibyin Yugada di̱ fam a̱za hu; Kenya di̱ fam a̱za-a̱tyin hu; Bibyin A̱ka̱wa̱tyia̱ A̱sa̱khwot Komorot ma̱ng A̱gba̱ndang Kyai A̱sa̱khwot Ndiya wu di̱ fam a̱tyin hu; Mozambik ma̱ng Malawi di̱ fam a̱tak hu; Zambya di̱ fam a̱tak-jenshyung hu; ma̱ng Ruwanda Burundi ma̱ng Ri̱pobi̱lik Di̱mokrasi Konggo di̱ fam jenshyung hu. A̱fan Kilimanjaro, a̱fan Afrika ka̱ swak ma̱ng shi a̱za a̱ni, shyia̱ di̱ fam a̱za-a̱tyin Ta̱nzaniya hwa.
Bibyin swanta Bibyin Afrika Bibyin A̱tyin Afrika
Francis Mutuwa
A̱tyoli (Sir) Francis A̱bwoi "Aboi" Mutuwa KSM (byin 4 Zwat Swak 1945) wa yet A̱ta̱ngwat A̱tyap wu. Nggu wa si̱ yet a̱kwak a̱kwak Sot Byi̱k A̱lyem Tyap (SBA̱T) wu, a̱wot A̱tyoli Akila Bunggwon si̱ yet byia̱k nggu ji. Nggu wa ku yet Darekto Nta̱m Nta ma̱ng Nta̱m Mmanfang (Shong: Director of Field Operations and Student Services, 1982-2002).
A̱tyap Á̱niet nswuan Byin 1945
Kpat (a̱lyem)
Kpat (Shong: /ˈhaʊsə/; Kpat: Harshen/Halshen Hausa) yet A̱lyem Cadi kya nang A̱kpat wu lyiat a̱ni, ka̱ yet a̱gba̱ndang a̱lyem a̱ka̱ka̱rak ka̱ lan swak wu mi̱ Afrika, ma̱ a̱di̱di̱t mami a̱gi̱gak Ni̱njer ma̱ng a̱kum kap a̱za Naijeriya ka, ma̱ng a̱cuncong seang á̱niet mi̱ bibyin Gana, Sudan, ma̱ng Kemerun.
Mi̱ 2017, A̱kwak A̱son A̱byin Naijeriya wu, Muhammadu Buhari shei kyang ghyang di̱n Kpat ji, zang hwa nfuut jhya̱ ma̱ a̱byin ka. Mami Naijeriya, á̱ ngyei á̱nietbwuang fim ba ba̱ lyiat di̱n Kpat ji a̱ni, Kannywood ji.
Ya̱fang
Lilyem Naijeriya
Shong (a̱lyem)
A̱lyem Shong ku Nggi̱li̱t yet a̱lyem a̱nyiung kya di̱ lilyem Jaman Jenshyung ku yet kap sa lilyem Ndo-Yurop hu a̱ni, nang á̱tsak á̱niet ba̱ ku tsa lyiat ma̱ng a̱nka, bibya ku yet á̱niet jen tsa Nce A̱ka̱wa̱tyia̱ a̱byin Nggi̱lan ba. Á̱ ku si̱ mbwuo a̱lyoot Nggi̱li̱t ka neet Anggi̱let bibya, ba̱ yet a̱banwap a̱nyiung di̱ nwap A̱jaman gbangbang ji ka̱ ku neet bai a̱byin a̱k̃ya nang á̱ ngyei A̱gba̱ndang Bi̱ri̱ti̱n a̱ni, a̱wot á̱ si̱ ka nang fam a̱byin mba hu a̱lyoot mba ka, Nggi̱lan á̱zanson. A̱mgba̱m lyulyoot nfeang hu neet Anggi̱liya, a̱fi̱fap-a̱byin a̱ghyang di̱ Kyai A̱sa̱khwot Ba̱ltik hu ku vwuon ma̱ng fam-a̱byin Anggi̱liya A̱tyin, fam A̱tyin a̱byin Nggi̱lan ku byia̱ ma̱ng a̱nhu a̱yaakawunti nang Norfolk, Suffolk ma̱ng Essex a̱ni. Lilyem ku lan a̱ swak byia̱ a̱meang ma̱ng Shong ji hwa yet Frisiya ma̱ng Sakson A̱tak, a̱wot swáng a̱lyiat nji ji ku kyiai ma̱ng lilyem Jaman ghyáng nang A̱khwukhwop Norse (a̱lyem Jaman A̱za a̱ghyang), ma̱ng Lati̱n mbeang Fi̱ransa.
Ya̱fang
Lilyem_swanta Lilyem_Yurop Lilyem_Yurop_Jenshyung Lilyem_A̱gba̱ndang_Bi̱ri̱ti̱n Lilyem Ndo–Yurop
Shwai
thumb|Shwai jhyang Shwai (á̱kpa: shwaí) yet a̱bacyuang nyám ja ji̱ byia̱ nfeap a̱ni a̱wot ji̱ si̱ ka mbyia̱ a̱meang ma̱ng sunsong ma̱ng ga̱swan, á̱ mun lyen mba ma̱ng ta̱m mba hu di̱ shyei nzwa kywat ma̱ng koot tong (nang mi̱ kak tangka̱i shwai ku lan yet a̱ni).
Kungkup
Kungkup hu (á̱kpa: nkungkup na) yet a̱kpa̱u nka̱p wa ku shyia̱ mi̱ vam a̱tyubishyi mbeang nyám a̱ni.
Kumasi
Kumasi (a̱ku lyuut neet gbangbang Comassie ku Coomassie) a̱lyuut Kumasi da̱ Lyem Twi a̱ni wa yed a̱gbandang a̱keang mi fam Ashanti ma̱ bin Gana. Ma̱ bin Gana ka a̱nbyia̱ a̱ka̱keang ma̱di̱dit na̱ swak Kumasi ma̱ng shií a̱ni ba. Kumasi shyia̱ kpa̱nkpaan ma̱ng jog a̱sa̱khwaat a̱gyei Bosomtwe a̱ni. Ashanti wa yed a̱gbandang a̱keang a̱bwuang mī fam A̱khukhop a̱bin Ashanti. A̱bin Kumasi bai kilomita 500 A̱za Nbwong Guinea. A̱keang Kumasi ka yed a̱sham za̱m da̱nian a̱ka̱kwon ma̱ng swūm a̱ka̱kwon na̱ shyia̱ a̱ja a̱ni. A̱lyen Kumasi ji ma̱ng a̱lyoot Oseikrom (A̱keang Osei Tutu).
Tems (a̱tyububwom)
thumb|Tems
Temilade Openiyi (byin 11 Zwat A̱taa 1995), á̱ lyen nswak ma̱ng a̱lyoot Tems ma̱ng bubwom, a̱ yet a̱tyutsot bubwom Naijeriya wa.
Cyui (khap)
thumb|Simon Bening, Labors of the Months: September, neet mi̱ "Kwambwat á̱wa" a̱lyem Fi̱lem hu (Bruges) thumb|Á̱tyok ba cyui zwá ma̱ng bwak mi̱ ce ndyia̱ 1940 hu thumb|Mashin cyui a̱si̱ mbwak
Cyui (di̱ fam khap) yet mang zwá nkyangya mi̱ ndyen khap. Á̱ ni̱ lung a̱babwong kya a̱ mmat zwá ji á̱ ci̱t.
Bwong cyui hu vwuon. Ka̱ yak hwa, bwong hu shyit bah. Ka̱ a̱ka̱kwon nia, bwong cyui hu na laai shi.
Damanturu
Damanturu yet sot a̱gwomna̱ti a̱mali ma̱ng Si̱tet Yobe di̱ fam a̱za Naijeriya. A̱tyan ntung Si̱tet Yobe kya sa ngyet a̱keang Damanturu.
Tel A̱vip
A̱keang Tel A̱vip-Yafo (A̱biru: תֵּל־אָבִיב-יָפוֹ‎, Tel Aviv-Yafo /tel aˈviv ˈjafo/; La̱ra̱ba: تَلّ أَبِيب - يَافَا‎, Tall ʾAbīb-Yāfā), di̱n jen ma̱ a̱di̱di̱t á̱ sii ngyei Tel A̱vip, kya yet a̱gba̱ndang a̱keang sot metropolitan Gush Dan ma̱ a̱byin Isi̱rela a̱ swak ma̱ng shi á̱niet a̱ni. A̱gba̱ndang a̱keang wu shyia̱ di̱ lang khwong Kyai A̱sa̱khwot Meditaroniya hu hwa, a̱ si̱ byia̱ shi á̱niet 460,613. Nggu wa yet a̱ka̱wa̱tyia̱ naat mbwuot kaswuo ma̱ng lyennkyangta̱m a̱byin ka. A̱wot ka̱ á̱ si̱ kyiak fam A̱tyin Urusha̱lima hu nang kap a̱byin Isi̱rela hwa a̱ni, a̱keang Tel A̱vip kya yet a̱gba̱ndang a̱keang a̱ swak ma̱ng shi á̱niet ma̱ a̱byin ka lilyim Urusha̱lima; kalak, a̱keang Tel A̱vip kya swak ma̱ng shi á̱niet a̱zaghyi fam a̱keang Jenshyung Urusha̱lima.
Ya̱fang
Isi̱rela
A̱byoot
Yai
A̱byoot ba shi á̱kpa swak di̱ fam Sot A̱gwomna̱ti Mali Zangon Kataf a̱si̱ a̱tak Si̱tet Ka̱duna, Naijeriya hwa. A̱byoot ba mbeang A̱sunkurum ba yet a̱cyuang nnwap nia mami sot a̱gwomna̱ti mali ji a̱wot kuzang si̱ byia̱ sot-tyok jhyiung ja ma̱nyin a̱mgba̱m ma̱ng shi á̱niet mba hu, Rev. Fr. Matthew Kukah wa ku kwop a̱dyii̱ng a̱nia.
Khwi
A̱di̱di̱t A̱byoot wu yet Krista bya (ma̱ng A̱roman Katolik ba ba̱ shi tat 80.0%, A̱protestan ba 10.0% ma̱ng Á̱sa̱t ba 10.0%), ma̱nang á̱kum 25.0% ka á̱ nyia̱ ba̱ cong khwi taada hwa a̱wot ku si̱ yet doot nyia̱ ma̱ a̱da̱dei yet A̱kpaa̱pyia̱ bya.
Cuk tyok
Ma̱ a̱di̱di̱t A̱byoot ba shyia̱ di̱ swat ma̱ A̱byin-tyok A̱byoot kikya, a̱wot ba̱ si̱ ngyei á̱gwam mba ba Ngbiar. A̱tyuba̱ngtyok wu mi̱ di̱ yong huni wa yet A̱tyushityok (A̱ST) Ngbiar Adamu Alkali, Ngbiar Anghan. A̱keangtung a̱byin-tyok ka shyia̱ a̱keang Ka̱ma̱ntong, Sot A̱gwomna̱ti Mali Zangon Kataf, Si̱tet Ka̱duna.
Ya̱fang
Ka̱duna Nnwap_swanta Nnwap_Afrika Nnwap mi̱ Naijeriya
Tsok (a̱keang)
Tsok (ku Mancok) yet a̱keang kya mi̱ Sot A̱gwomna̱ti Mali Watyap ma̱ng a̱keangtung A̱byintyok A̱sholyia̱ ka, di̱ fam a̱tak Si̱tet Ka̱duna di̱ fam-a̱byin Fam A̱ka̱wa̱tyia̱ Naijeriya. A̱keang ka byia̱ ofit ta̱m ma̱ng tá̱m.
Kuburut
A̱byin Kuburut (Helen: Κύπρος, Kýpros /ˈcipros/; Turki: Kıbrıs /ˈkɯbɾɯs/; Shong: Cyprus /ˈsaɪprəs/), á̱ lyen ma̱ng a̱lyoot a̱gwomna̱ti ka nang Ri̱pobi̱lik Kuburut wu (Helen: Κυπριακή Δημοκρατία, Kypriakí Dimokratía /cipriaˈci ðimokraˈti.a/; Turki: Kıbrıs Cumhuriyeti /ˈkɯbɾɯs ˈdʒumhuɾijeti/; Shong: Republic of Cyprus ku Cypriot Republic), yet a̱byin a̱byin a̱ka̱wa̱tyia̱ a̱sa̱khwot kya di̱ fam a̱tyin Kyai A̱sa̱khwot Meditaroniya hu. Kikya yet a̱byin a̱ka̱wa̱tyia̱ a̱sa̱khwot Meditaroniya a̱tat ka mi̱ shi kyai a̱byin ma̱ng shi á̱niet, a̱wot ka̱ si̱ shyia̱ di̱ fam a̱tak a̱byin Turkiya; fam jenshyung a̱byin Suriya; fam a̱za-jenshyung bibyin Lebanon, Isi̱rela ma̱ng Tyiang-a̱byin Gaza ji; fam a̱za a̱byin Ma̱sa̱r; ma̱nf fam a̱tak-a̱tyin a̱byin Helat. A̱keang Nikosiya kya yet a̱keangtung ma̱ng a̱gba̱ndang a̱keang a̱ swak ma̱ng shi a̱byin ka.
Ya̱fang
Bibyin swanta Bibyin A̱siya Bibyin Jenshyung A̱siya
Kuba
A̱byin Kuba (Si̱pen: Cuba /ˈkuβa/), á̱ lyen di̱ yorong ofisha hu nang Ri̱pobi̱lik Kuba wu (Si̱pen: República de Cuba /reˈpuβlika ðe ˈkuβa/, Shong: Republic of Cuba), yet a̱byin kya ka̱ byia̱ a̱byin a̱ka̱wa̱tyia̱ a̱sa̱khwot Kuba ka, a mbeang Isla de la Juventud ma̱ng a̱cyuang susot bibyin a̱ka̱wa̱tyia̱ a̱sa̱khwot ma̱ a̱di̱di̱t ghyang. A̱byin Kuba shyia̱ di̱ tyan ji nang fam a̱za Kyai A̱sa̱khwot Karibi, A̱ngam A̱sa̱khwot Mikziko, ma̱ng A̱gba̱ndang Kyai A̱sa̱khwot Ati̱lantik myim a̱ni. Ka̱ shyia̱ di̱ fam a̱tyin Li̱m-a̱byin Yucatán (Mikziko), fam a̱tak a̱mgba̱m a̱si̱tet A̱.M. nang á̱ ngyei Florida a̱ni ma̱ng Bahamat hu, fam jenshyung a̱byin Hisi̱paniyola, a mbeang fam a̱za a̱byin Ja̱ma̱ika ma̱ng Bibyin A̱ka̱wa̱tyia̱ A̱sa̱khwot Keiman hu. A̱keang Havana kya yet a̱gba̱ndang a̱keang nka wu a̱ swak ma̱ng shi a̱ni a̱ si̱ ka ngyet a̱keangtung nka ka; a̱ca̱cet a̱ka̱keang á̱ghyang nka ni̱nia: Santiago de Cuba ma̱ng Camagüey. Shi kyai a̱byin Ri̱pobi̱lik Kuba wu nang a̱gwomna̱ti ba ku nwuak a̱ni huhwa yet kilomita a̱ma̱ntanaai 109,884 (met a̱ma̱ntanaai 42,426) (kang ma̱ng si̱ a̱sa̱khwot a̱beam nka na). A̱tsak A̱byin A̱ka̱wa̱tyia̱ A̱sa̱khwot Kuba wu wa yet a̱byin a̱ka̱wa̱tyia̱ a̱sa̱khwot ka̱ swak ma̱ng shi mami a̱byin Kuba ka ma̱ng fam a̱byin Karibi hu, ma̱ng shi kyai a̱byin kilomita a̱ma̱ntanaai 104,556 (met a̱ma̱ntanaai 40,369). A̱byin Kuba kya yet a̱feang ma̱ng shi á̱niet di̱ fam a̱byin Karibi hu lilyim a̱byin Haiti, ma̱ng si̱ ku swak á̱niet miliyon 11.
Ya̱fang
Bibyin_swanta Bibyin_Karibi
Davido
byin_1992
Kusat
197px|right
Kusat (Abelmoschus esculentus, á̱ ka ngyei ga̱swúong nfi̱ng a̱ka̱neam mi̱ bibyin ma̱ a̱di̱di̱t nang á̱ lyiat Nggi̱lit a̱ni), yet a̱tyin a̱ga̱fi̱p ka̱ tang nfuut kya ka̱ shyia̱ kyangbwak á̱ga̱fi̱p mallow hu.
Ya̱fang
Nkyayak
Tibwak
Tibwak yet nyan ja a̱ ghwuang ma̱ng bwak a̱ni, ji shyei shyim a̱ni.
Gidan Waya
Gidan Waya yet a̱bada̱dei a̱keang kya, kikya bu yet a̱keang nang a̱gwam Godogodo nshyia̱ a̱ni. A̱ yet a̱cyet km 18 doot neet mi̱ Fantswam mami sot agwomnati mali Jemaa mi̱ fam a̱tak Si̱tet Ka̱duna mi̱ fam-a̱byin Fam A̱ka̱wa̱tyia̱ Naijeriya. Akaan ka bia avwuo saai ntam.
Shyuang-mai
Shyuang-mai (a̱ka̱nyiung: shyuak-mai) yet a̱bamai kya ka̱ shei nyia̱ fwuo a̱tyubishyi sai.
Shyuang-mai tyei nang a̱ci̱ci̱p á̱ghyi ba fwung. Á̱niet lyen nkyang nyia̱ ka̱ a̱yin shyuang mai a̱nciri̱ng a̱ kwop a̱nggang bah.
Thomas Sankara
Thomas Isidore Noël Sankara (yei Fi̱ransa: /tɔma sɑ̃kaʁa/; 21 Zwat Swak ma̱ng Sweang 1949 – 15 Zwat Swak 1987) ku yet ofisa a̱khwot a̱kwop a̱ si̱ ka yet a̱tyoburkinabé ma̱ng a̱tyutyeizat soshyalis wa a̱ ku yet Presiden a̱son a̱byin Burkina Faso kyiak neet ta̱gurup ntyok a̱khwot á̱kwop ma̱ a̱lyia̱ 1983 ba̱ng si̱ tat kwi nggu hu ma̱ a̱lyia̱ 1987. A̱ ku yet a̱tyukhwi a̱di̱dam Marx–Lenin wa ma̱ng a̱tyucat muna̱pyia̱ Afrika, a̱wot á̱niet li̱n a̱ma nggu ba ku nwuan nggu nang a̱tyulyen kwak á̱niet kpa̱mkpaan ma̱ng a̱pyia̱ nggu ma̱ng a̱tyonyiung a̱ yet a̱tsatsak ba̱t a̱ni di̱ tyeizat hu, a̱wot di̱n jen ma̱ a̱di̱di̱t, á̱ ka ngyei nggu "Ce Guevara Afrika" wu.
Ya̱fang
byin_1949 kwi_1987 Burkina Faso
Deontay Wilder
197px|right Deontay Leshun Wilder; (byin October 22, 1985) a̱yet a̱fai bosin America wa. A̱kang ba̱ng a̱na WBC heavyweight neet 2015 s̱ bai 2020, ka nwuan a si̱ li,a̱ cok a̱na kya bai ka̱ swak (10).
A̱tsotson
thumb|280px|A̱tsotson, ma̱nang mam sii ghwut a̱ni da̱ a̱vwuokhap a̱ghyang ma̱ a̱byin [[Namibya]] A̱tsotson ka (á̱ ka ngyei a̱tsotswon ku tsotson ku tsotswon a̱ni) yet jen ja ma̱ng mam ku kyiak neet shong a̱tson si̱ sak jen mam nghwut a̱ sai a̱ni. A̱tsotson ka, ka̱ a ni̱ byiat a tyia̱, "Foo ma̱ng a̱tsotson ka".
A̱da̱ngka̱li A̱shong
thumb|A̱da̱ngka̱li A̱shong
A̱da̱ngka̱lí a̱shong (á̱ghyang á̱niet nyia̱ a̱tsak a̱lyoot wu wa yet a̱runguna A̱shong) a̱ yet zwa a̱tyin a̱ga̱fi̱p (Solanum tuberosum) ja nang á̱ ngya a̱ni̱nan ba, a̱vwuo ka nang kyayak nji nshyia̱ a̱ni. A̱tyin a̱ga̱fi̱p kani neet mi̱ Amerika wa. A̱wot ka̱ si̱ yet a̱tyin a̱ga̱fi̱p ka̱ kyiak a̱lyia̱ a̱nyiung kya ka̱ laai kwop, ka̱ si̱ shyia̱ kwai á̱ga̱fi̱p Solanaceae ji ja.
A̱da̱dei ma̱to
thumb|A̱cyuang a̱yaama̱to ma̱ng a̱ca̱cet a̱yaama̱to luk kai a̱gba̱ndang vak á̱ ka̱u a̱feang a̱ni, Highway 401 ma̱ a̱keang Ontario, [[Ka̱na̱da.]]
A̱da̱dei ma̱to (ku a̱tomobat) yet kyangcung ma̱to a̱ti̱tak a̱naai hwa nang á̱ nyia̱ ta̱m ma̱ng a̱nggu di̱ shyei á̱niet neet da̱ a̱vwuo a̱nyiung naat da̱ a̱vwuo a̱ghyang. Wa̱i a̱cyuang a̱yaama̱to ma̱ a̱di̱di̱t nnyia̱ ba̱ yet nkyangcung na̱ tyong mi̱ nvak nia, na̱ saai tsi̱tsak a̱tyonyiung ba̱ng si̱ tat á̱niet a̱ni̱nai, byia̱ a̱ti̱tak a̱naai a̱wot si̱ kyiak á̱nietbishyi swak nkyang.
A̱ka̱fwuop nta
Nkyangcung na̱ byia̱ a̱ti̱tak Bwoi mi̱ bwoi Jami̱ni Bwoi mi̱ bwoi sa̱ncuri 19
A̱tung
A̱tung yet tung ndung ma̱ng swat á̱ghyi hwa.
Kurum
thumb|right|Ghwughwu kidee a̱bubuk kati ATM. Kap kurum swanta hu ku laai shi a̱swak nshyia̱ a̱nyin nang la̱mba li̱la̱nkurum hwa nang á̱ ta̱m ndyo tsi̱tsak a̱yaakompyuta nta̱m kurum. Nkati pi̱lastik ma̱ng nkyangnta̱m jhyáng nnwuat á̱nietnta̱m ba cet shyei tangka̱i kurum a̱hwa di̱n vak ili̱kti̱ronik kyiak neet di̱ a̱la̱nkurum a̱nȳiung naat a̱ghyang, di̱ mi̱n nyia̱ ta̱m ma̱ng a̱tsak kurum bah. thumb|Mi̱ karikacyo James Gillray ma̱ a̱lyia̱ 1786, á̱ ku ghai di̱ mai, a̱dodo a̱yaaka̱tanko kurum nang á̱ ku neap A̱gwam George III a̱ni ma̱ng a̱tyu a̱shweang wu nang á̱ ni̱ nfak a̱ti̱tak mba ba ma̱ng mbwak na, da̱ a̱ta̱m a̱zamyian ka.|174x174px
Kurum yet kuzang kyang hwa ku a̱tsatsak lyuut nang konyan san da̱ a̱ka̱nyiung nang teang a̱ni, mat nkyang (nang á̱ kwai a̱ni) ma̱ng khwo mbeang teang ta nang a̱ka̱kurum ga̱ndu, mami a̱byin a̱nyiung ku mi̱ naat mbwuot kaswuo a̱ni. Á̱ ku ghai á̱tsak nta̱m kurum a̱ni: vak shai nkyang, swang a̱la̱n-kurum, a̱swang a̱fi̱ng nkyang, a̱wot mi̱ di̱n jen jhyang, kidee a̱ci̱nciring teang kurum. Á̱ fa kuzang tangka̱i nkyang ke rekot nang á̱ maai shim yet cucuk nhu hu di̱ nyia̱ nta̱m nani kurum hwa.
Ya̱fang
Kaswuo
Mam Sa̱t (Naijeriya)
Mam Sa̱t yet mam fwung a̱byin hwa mami Naijeriya, á̱ song a̱tuk mam nyiung Zwat Swak kuzang a̱lyia̱. Huhwa ntak jen ji̱ nang a̱byin Naijeriya ku shei cat sa̰t nka hu ma̱ng shyia̱ hu da̱ a̱vwuo A̱bi̱ri̱ti̱n ba ba̱ ku nyia̱ tyok tazwa mba ma̱ a̱tuk mam 1 Zwat Swak 1960.
Ya̱fang
Naijeriya Naijeriya Nyiá̱ Zwat Swak Kpaat mi̱ kpaat 1960 mami Naijeriya
Tiwa Savage
thumb|A̱junjung ghwughwu studyo Savage ma̱ a̱lyia̱ 2013
Tiwa Savage (a̱lyoot byin Tiwatope Savage; byin 5 Zwat Sweang 1980) yet a̱tyububwom Naijeriya wa, a̱ lyuut a̱ sa nyia̱ a̱yaafim. Á̱ byin nggu Isale Eko, a̱wot a̱ si̱ nat ma̱ng swat hu London a̱ mbeang fang hu nang gu kyuak a̱lyia̱ 11.
Sakum
Sakum yet baking kya Mami ãkeang mashan, mã keang tyok zonzon, mã bin tyok Ãtyap
Tiwa Savage
Ya̱fang
Naijeriya
A̱turugbak
A̱turugbak maai fa:
A̱fa
thumb|Ghwang kpa̱m nkyangbyii̱k kyayak hu, ma̱ng a̱fa ka ka̱ li a̱shong
A̱dyundyung Kyai A̱sa̱khwot
A̱dyundyung Kyai A̱sa̱khwot wu yet kyai a̱sa̱khwot hwa ku shyia̱ di̱ ngaan fam a̱za-a̱tyin A̱gba̱ndang Kyai A̱sa̱khwot Ati̱lantik hu a̱ni, ku myiai tsi̱tsak Yurop ma̱ng A̱siya; di̱ fam a̱tyin A̱fa̱fap-a̱byin Bali̱kan hu (A̱tak-a̱tyin Yurop), fam a̱tak A̱kpa̱kpai a̱byin fam A̱tyin Yurop di̱ fam-a̱byin A̱tyin Yurop, fam jenshyung Ka̱ukasut hu, ma̱ng fam a̱za A̱natoliya hu di̱ fam Jenshyung A̱siya. A̱sa̱khwot nhu na neet a̱ca̱cet a̱ka̱ghyui á̱ghyang nia, nang a̱ka̱ghyui Danube, Dnieper, ma̱ng Don na. Jhyujhyuai a̱sa̱khwot bibyin ma̱ a̱di̱di̱t koot mami kyai a̱sa̱khwot a̱hwa ku shyia̱ a̱zanson bibyin a̱taa ku byia̱ a̱gi̱gak khwong kyai a̱sa̱khwot ma̱ng a̱nhu a̱ni.
A̱ka̱fwuop nta
Nvam_a̱sa̱khwot_swanta Nkyai_A̱sa̱khwot_swanta
Á̱nietza̱fan (a̱lyem)
A̱lyem Á̱nietza̱fan ka, (Á̱nietza̱fan: Nkarigwe, Rigwe), yet a̱lyem Pi̱lato Naijeriya kya nang Á̱nietza̱fan ba lyiat ma̱ ba̱t di̱ fam Sot A̱gwomna̱ti Mali Basa, mami Si̱tet Pi̱lato a̱ni.
A̱lyem Á̱nietza̱fan ka byia̱ a̱gba̱ndang fonoloji ji̱ fwuop fufwuop a̱ni.
A̱ka̱fwuop nta
Lilyem Naijeriya
A̱fan
thumb|A̱fan Kilimanjaro mi̱ [[Ta̱nzaniya, a̱fan ka̱ swak ma̱ng shi a̱za mami Afrika a̱ni]]
A̱fan ka (á̱kpa: a̱ka̱fan na) yet kap a̱tai swanta hu hwa ku ta̱ngam byia̱ shi a̱za a̱ni, da̱ a̱ka̱nyiung ma̱ng nfam na na̱ kpa̱k na̱ si̱ tyai nfang kuntyin nka na a̱ni.
Shwit
A̱byin Shwit, á̱ lyen ma̱ng a̱lyoot a̱gwomna̱ti ka nang Munswat Shwit hu, yet a̱byin kya nang bibyin ghyáng keang di̱ tityak a̱ni ka̱ swan da̱ a̱vwuo ka nang nfam a̱byin Jenshyung, A̱ka̱wa̱tyia̱ ma̱ng A̱tak Yurop na myim a̱ni. Ka̱ yet ri̱pobi̱lik mundundung kya a̱ shyia̱ ma̱ng a̱yaakanton 26, a̱wot a̱keangtung ka si̱ shyia̱ a̱keang Bern. A̱byin Shwit byia̱ a̱gi̱gak ma̱ng bibyin Italiya di̱ fam a̱tak hu, Fi̱ransa di̱ fam jenshyung hu, Jami̱ni di̱ fam a̱za hu ma̱ng A̱sti̱riya a mbeang Li̱kta̱nstain di̱ fam a̱tyin hu. Ka̱ ka̱u di̱ si̱sak nang lili a̱byin ka yet a̱ni, di̱n nkap Pi̱lato Shwit hu, A̱li̱pi wu ma̱ng Jura hu, ka̱ si̱ ka ngaat kup shi a̱swap kilomita a̱ma̱ntanaai 41,285 (met a̱ma̱ntanaai 15,940) ka̱ si̱ byia̱ shi kyai a̱byin kilomita a̱ma̱ntanaai 39,997 (met a̱ma̱ntanaai 15,443). Shimba nang A̱li̱pi wu wa kup a̱gba̱ndang kap a̱byin wu a̰ lan, shi á̱niet Shwit hu ku shyia̱ kpa̱mkpaan ma̱ng miliyon 8.5 la̱u ku si̱ swak di̱ fam pi̱lato hu hwa, a̱vwuo ka nang a̱ca̱cet a̱ka̱keang na̱ swak ma̱ng shi ma̱ng á̱ka̱wa̱tyia̱ kaswuo na nshyia̱, nang a̱ka̱keang Zürich, Geneva ma̱ng Basel.
A̱ka̱fwuop nta
Bibyin swanta Bibyin Yurop Bibyin A̱ka̱wa̱tyia̱ Yurop Shwit
Kwa-a̱nu
Kwa-a̱nu yet hwa yet kap vam hu nang á̱ maai á̱ li a̱bwonu á̱nietbishyi ma̱ng nyám ma̱ a̱di̱di̱t a̱ni. Kukwa-a̱nu hu swan lilyiit, ku si̱ maai nyia̱ a̱guguut, a̱wot huhwa si̱ yet a̱na̱nwuai kyayak ma̱ng ghwut a̱lyiat mi̱ á̱nietbishyi. Kukwa-a̱nu á̱nietbishyi hu yet kap vam hwa ku byia̱ ta̱m di̱ shi̱shi̱k nyia̱ tsi̱tsak á̱nietbishyi.
Ya̱fang
Nkap vam
A̱turugbak mbwak
thumb|Nkukup a̱turugbak mbwak na, na̱ shyia̱ kpa̱sai gbang fam a̱zamyian hu (swáng a̱lyiat Shong)
Mashan
Mashan yet a̱bakeang kya di̱ famtyok Zonzon ma̱ A̱byintyok A̱tyap. Gbangbang, á̱niet Mashan ba ku yet A̱minyam bya a̱wot a̱fwun á̱ mbyia̱ kwaí vwuon ma̱ a̱bakeang ka.
A̱turugbak mbwak
A̱turugbak mbwak wu (á̱kpa: a̱yaaturugbak mbwak ba) wa yet ga̱swuong ntsa mbwak ji, kpa̱mkpaan ga̱swuong a̱feang ji.
Mashan
A̱mashan ba yet á̱niet bya nang á̱ ku ntsa tyok A̱tyap hu a̱ni ma̱ng a̱mba, neet di̱ jen swuo khwo A̱tyap mbwak A̱kpat Zariya wu. A̱gwam Bobai Gwanna wa á̱ ku ntsa nwuak tyok yet "Makadas" hu.
A̱ka̱keang A̱tyap
A̱fi̱fap a̱byin
A̱fi̱fap a̱byin yet tamm a̱byin nang a̱sa̱khwot nyia̱ kpa̱mkpaan tyat a̱ni, a̱junjung a̱byin khwong a̱sa̱khwot(wu)/á̱kpa: a̱fi̱fap bibyin(wu), ndi̱m a̱byin(na).
Kwat
Kwat hwa yet kywat pyia̱ mat á̱ mbeang shisham a̱sam a̱tyubishyi. Á̱ ni̱ kwat pyia̱ hu a̱pyia̱ kya.
Daa (a̱lyem)
Daa (Daa: Hyam) yet sot zwalyiat Lilyem Pi̱lato jhyang ja ji̱ yet a̱tsatsak a̱ni ma̱ a̱byin Naijeriya. Daa a̱si Nok ja yet a̱lyem sa̱la̱u ka (Blench 2008). Di̱ lyuut ca̱caat ma̱ng lyen a̱meang á̱niet ma̱ng a̱lyem si̱ Daa hu, Blench si̱ kyiak Sait, ma̱ng Dzar nang zwályiat ji̱ vwuon za̱nzan a̱ni, a̱ si̱ bu tak nyia̱ á̱ bye kyiak Yat ma̱ng Ankung nang lilyem ku vwuon mameang a̱ni. Da̱ a̱kwonu a̱kya, Hayab (2016) si̱ neap a̱di̱dam a̱ghyang a̱ ya fwuang nyia̱ Ankung ja, a̱lyem ka nang á̱ ka ngyei Iduya a̱ni, ku laai vwuon ma̱ng Daa ji. Ma a̱nia, Daa, zang ja A̱daa Naijeriya ba ndyiat a̱ni nang ma̱ a̱di̱di̱t cat yei 'Jaba' a̱ni mi̱ zop jhyang gba̱mgbam mbwak Philip Hayab, a̱nyan wa yet byina̱byin sot a̱byin hu a̱ si̱ bu yet a̱tyulyenlilyem a̱ni si̱ ta̱bat zop naat da̱ a̱tsuung a̱lyem ka, a̱ si̱ tsa nyia̱ swang a̱lyem 'Jaba' ji byia̱ bwoi a̱lyoot Kpat hwa a̱wot ji̱ si̱ ma yet swang a̱lyiat tok ja, ma a̱nia wa, ku myim á̱ nji̱p jii (John 2017).
Seang
Á̱ maai nshyia̱ á̱nietlyiat byina̱byin á̱si̱ Da ji ma̱ Susot A̱gwomna̱ti Mali Jaba, Ka̱ciya ma̱ng Kagarko ma̱ a̱di̱di̱t. Á̱ ma maai nshyia̱ mbaa ma̱ Sot A̱gwomna̱ti Mali Jemaa a̱si̱ of a̱tak A̱si̱tet Ka̱duna ma̱ng Sot A̱gwomna̱ti Mali Kefi A̱si̱tet Na̱sa̱rawa a̱si̱ Naijeriya.
Fonoloji
Komiti A̱lyem Da ji (The Hyam Literacy Committee) tyaat a̱yaalama a̱tsan 41/42 ba̱ khwi a̱ni nang orthography nji.
A̱tsa̱ntsai (Vawel)
A̱kum a̱tsa̱ntsai (Vawella̱ Sha̱kuup)
A̱junjung a̱tsa̱ntsai (Vawella̱ Sha̱ceri)
aa ee ii oo uu
A̱ka̱fwuop nta
Lilyem A̱ka̱wa̱tyia̱ Pi̱lato Lilyem Naijeriya
Kwaa̱mbwat
alt=|thumb|Kpa̱m A̱lyiat A̱gwaza Gutenberg hu, ku yet nyiung mami nkwambwat ntsa nang á̱ lyui a̱ni ma̱ng nyap lyui hu.|447x447px
Kwaa̱mbwat hu (á̱kpa: nkwaa̱mbwat na; ku kwambwak, ta̱ka̱da) yet vak kwok a̱tsatsak nkhang hwa di̱n vak lyuut ku nghwughwu, a̱wot ku byia̱ ngwat (ku pejí, nang á̱ nyia̱ ma̱ng papirut a̱ni, parchment, vellum, ku pepa) nang á̱ ba̱ng ndung á̱ si̱ kup ma̱ng a̱kup.
Diego Velázquez
197px|right Diego Rodríguez de Silva y Velázquez (á̱ ku nyia̱ nggu ba̱ptisman mi̱ Zwat A̱taa 6, 1599 – Zwat A̱ni̱nai 6, 1660) ku yet a̱tyuswup nghwughwu a̱byin Si̱pen wa, a̱tyunyia̱ ghwughwu a̱ ku shyia̱ a̱zanson a̱ni mi̱ tutu shi̱ri̱ya A̱gwam Philip IV a̱si̱ bibyin Si̱pen ma̱ng Potuga, ma̱ng a̱si̱ Ce Zi̱nariya A̱si̱pen hu. A̱ ku yet a̱tyunyia̱ ghwughwu wa a̱ nyia̱ ta̱m ma̱nyin nggu da̱ a̱cak Baroque ka (c. 1600-1750). A̱ ku ntsa swup ghwughwu a̱ca̱caat ma̱ng sa̱la̱u tenebris ji, a̱wot a̱ si̱ kin tsa ta̱bat byii̱k za̱kwa nggu ji di̱ nvak a̱tutuk ta̱m kyangswup nggu hu. A mbeang nneap nyia̱ mi̱ nyia̱ nkhang gbangbang ma̱ng yet a̱tsatsak di̱ fam taada ma̱ a̱di̱di̱t, a̱ si̱ swup nghwughwu ma̱ a̱di̱di̱t á̱si̱ kyangbwak a̱gwam Si̱pen ma̱ng á̱kunak a̱byin na, a̱mgba̱m nkyang nani á̱ tung á̱ si̱ tyia̱ mami kwambwat ta̱m a̱gwak nggu hu Las Meninas (1656).
Á̱nietnyia̱ nghwughwu ma̱ng á̱nietlyen ghwang a̱ka̱sa Byin_1599 Kwi_1660
Edward Wakili-Hick
Edward Natcyet "Nace" Wakili-Hick yet a̱tyu Naijeriya a̱byin Bi̱ri̱ti̱n wa. A̱ yet a̱tyutsotbyin wa ma̱ng a̱tyujhyi bubwom a̱ swan London. A̱ ku yet a̱tsak memba sot fam A̱tak London na̱ng á̱ ngyei Steam Down a̱ni.
A̱turugbak ntak
thumb|Nkunkup kpai ntak a̱zayak hu. thumb|Ga̱swúong ntak a̱tyubishyi
A̱turugbak ntak wu (á̱kpa: a̱yaaturugbak ntak ba) wa yet ga̱swuong ntsa tak ji ji̱ swak ma̱ng shi a̱ni.
Kwatak
thumb|Tyai á̱kwatak a̱mali a̱ka̱ka̱ra̱k nkyang
Kwatak yet a̱ngga kup tak wa nang á̱ tyei mat cok ma̱ng fwuong nyinyang a̱tai ntak a̱tyubishyi wu. A̱kwatak ba yet á̱ngga cat shisham bya ma̱ng li lili nce.
Ya̱fang
A̱kwatak
Kwom
Kwom hu (á̱kpa nkwom na) yet vam a̱tyokhwu hwa.
Desmond Tutu
thumb|Ghwughwu a̱nietkhwop á̱niet a̱ghyang (A̱gba̱ndang Bishop Desmond Tutu) ma̱ng gi̱las a̱ghyi a̱ shyuak mai.
Desmond Mpilo Tutu OMSG CH GCStJ (7 Zwat Swak 1931 – 26 Zwat Swak ma̱ng Sweang 2021) ku yet bishop Angglikan wa ma̱ a̱byin Afi̱rika A̱tak a̱ si̱ ka yet a̱gwak Tat-a̱pyia̱ Lyen A̱gwaza, nang á̱ lyen mat nta̱m nggu na nang yet a̱fi̱p-apatait ma̱ng a̱tyu a̱ kwan mat a̱ka̱wat á̱nietbishyi a̱ni. A̱ ku yet Bishop Johannesburg kyiak neet ma̱ a̱lyia̱ 1985 ba̱ng si̱ tat 1986 a̱wot a̱ si̱ kin gyet A̱gba̱ndang Bishop Cape Town wu kyiak neet ma̱ a̱lyia̱ 1986 ba̱ng si̱ tat 1996, di̱n jen sweang ji, nggu wa ku yet a̱tyu Afi̱rika a̱dyundyung kwa-vam a̱son a̱ na swan di̱n cuk a̱ja. Di̱ fam a̱lyia̱ Tat-a̱ghyi Lyen A̱gwaza hu, a̱ ku cat a̱ mun tswá a̱di̱dam Tat-a̱ghyi Lyen A̱gwaza a̱dyundyung kwa-vam ji ma̱ng Tat-a̱ghyi Lyen A̱gwaza Afi̱rika a̱mgba̱m ji̱ tyia̱ mi̱ kyang nyiung.
Lyuut mi̱ lyuut
Tutu ku yet a̱tyulyuut mkpa̱m shei a̱lyiat a̱natat ma̱ng lyuut nghyang:
A̱ka̱fwuop nta
byin 1931 kwi 2021
Akila Bunggwon
Akila Dutse Bunggwon "Bungwon" (á̱ ku byin nggu 8 Zwat Tswuon 1954), yet a̱tyuba̱ngtyok wa ma̱ A̱tyap. Nggu wa ba̱ng tyok "Jok A̱tyap" hu. Nggu wa si̱ bu yet Byia̱k a̱kwak-a̱son Sot Byi̱k A̱lyem Tyap (SBA̱T) ji, a̱wot a̱kwak-a̱son wu wa si̱ yet A̱tyoli Francis Mutuwa. Á̱ byin nggu ma̱ a̱keang Gan mi̱ Ka̱nai, mami sot a̱gwa̱mnati mali Zangon Katab, Si̱tet Ka̱duna, Naijeriya. A̱ nyia̱ fang yunuvasi̱ti nggu hu ma̱ a̱gba̱nda̱ng a̱vwuo tyiet Ahmadu Bello, Zariya.
A̱ ku nyia̱ nta̱m a̱gwomna̱ti nggu na ma̱ng a̱gwomna̱ti Si̱tet Ka̱duna bya. A̱ kan gyet a̱kwak-a̱son susot a̱gwomna̱ti ma̱ a̱di̱di̱t, na̱ mbyia̱: Ministri Za̱náng A̱sa̱khwot Si̱tet Ka̱duna (Shong: Kaduna State Ministry for Water Resources). A̱ ka̱n gyet a̱kwak-a̱son á̱khwo nta̱m a̱gwomnati di̱n jen gwomna A̱tyoli Patrick Ibrahim Yakowa.
Tsaai
thumb|Tsaaí Nokota
Tsaai ji (á̱kpa: Tsaaí; Equus ferus caballus ) yet nyam mali ja ji̱ byia̱ gbaat ma̱ a̱ti̱tak.
Tong
thumb|A̱bakurung tong ma̱ng shantok tong ma̱ng bisi̱kit Amerika jhyang
Tong yet a̱nya̱nyiat a̱myia̱ wa nang á̱ shyiat ma̱ng shwai a̱ni. Shwai koot tong sa ntung ji ma̱ a̱kwon kya. Á̱nietbishyi swuo tong sa nnyia̱ a̱ki̱kan.
Dodoma
Dodoma ja yet a̱keangtung á̱niet Ta̱nzaniya a̱mgba̱m, ma̱ng a̱keang fam Dodoma nang á̱niet ba̱ shi á̱kpa a̱ si̱ nat cyikwop cyi nyaai mang swak ma̱ng cyi a̱kubunyiung ma̱ng nswak nfwuon ma̱ng a̱taa.
Kuut (a̱tyin a̱ga̱fi̱p)
thumb|Nkap a̱tyin kuut thumb|Ghwughwu a̱tyin kuut ma̱ng a̱duduu a̱kikyo a̱sa̱khwot a̱kwop ma̱ng a̱sai kywat
A̱fganistan
A̱byin A̱fganistan (Pashi̱to/Da̱ri: افغانستان, Afġānestān /avɣɒnesˈtɒn/; yei Shong: Afghanistan /æfˈɡænᵻstæn/ ku /æfˈɡɑːnᵻstɑːn/), yet a̱byin tsutsok kya nang bibyin ghyáng keang di̱ tityak a̱ni da̱ a̱yaaga̱sat nvak A̱ka̱wa̱tyia̱ ma̱ng A̱tak A̱siya. Ka̱ byia̱ a̱gi̱gak ma̱ng bibyin Pakistan di̱ fam a̱tyin ma̱ng a̱tak hu, Iran di̱ fam jenshyung hu, Turkmenistan, Uzbekistan, ma̱ng Tajikistan di̱ fam a̱za hu, ma̱ng Caina di̱ fam a̱za-a̱tyin hu. A̱byin ka kup shi kyai a̱byin kilomita a̱ma̱ntanaai 652,864 (met a̱ma̱ntanaai 252,072), ka̱ si̱ nhyat ma̱ng tsutsok ma̱ng a̱kpa̱mkpai a̱byin di̱ fam a̱za ma̱ng a̱tak-jenshyung hu. A̱keang Ka̱bul kya yet a̱keangtung ka ma̱ng a̱gba̱ndang a̱keang a̱ swak ma̱ng shi a̱ni, nang á̱ ku tyan shi á̱niet nka sak miliyon 4.6 a̱ni ma̱ng nnwap nang A̱pashi̱tun, A̱tajik, Hazara, ma̱ng Uzbek ba.
Kuut (a̱tyin a̱ga̱fi̱p)
Kuut (Shong: Sesame ˈsɛzəmiː ku ˈsɛsəmiː; Latin: Sesamum indicum) yet a̱tyin a̱ga̱fi̱p kya ka̱ tang fuut a̱ni mi̱ genus Sesamum. Nkak a̱meang na̱ laai ma̱ a̱yit nshyia̱ ma̱ a̱di̱di̱t a̱di̱t ma̱ a̱byin Afrika ma̱ng ma̱ a̱da̱dei mi̱ Ndiya. Zwá kuut ji ja á̱ ngyei cwan.
A̱fganistan
A̱ka̱fwuop nta
Bibyin_swanta Bibyin_A̱siya
Kuut (a̱tyin a̱ga̱fi̱p)
A̱ka̱fwuop nta
Crops originating from Africa Kywat Nepal Á̱ga̱fi̱p nkan Pedaliaceae Á̱ga̱fi̱p nang á̱ ku wa̱i ma̱ a̱lyia̱ 1753 Spices
A̱daa (nwap)
A̱daa ba (Daa: Ham, Kpat: Jaba) yet nwap ja nang á̱ maai nshyia̱ di̱ fam a̱tak Si̱tet Ka̱duna, di̱ fam a̱za-jenshyung a̱byin Naijeriya ka a̱ni, ma̱ a̱di̱di̱t si̱ ba̱ng shyia̱ Susot A̱gwomna̱ti Mali Jaba, Ka̱ciya ma̱ng Ka̱ga̱rko á̱si̱ a̱tak Si̱tet Ka̱duna, Naijeriya. Da ja yet a̱lyem mba ka, a̱wot ba̱ yei á̱pyia̱ mba Ham, ba̱ si̱ yei a̱lyem mba ka Hyam. A̱kpat wu yei mba Jaba, a̱wot zop jhyang mbwak a̱tyulyen lilyem a̱ yet byina̱byin fam a̱byin hu (John 2017) a̱ni ku yong mi̱cet a̱ si̱ kaat nyia̱ a̱lyoot 'Jaba' ka yet swang a̱lyiat tok ja. Mat a̱nia, ku myim á̱ dak nji á̱ weam. Tyan jhyang ku sak shi á̱kpa A̱daa hu kpa̱mkpaan ma̱ng á̱niet 400,000.
A̱fwuong
thumb|A̱ka̱fwuong nkwon, A̱betsilewo ba, [[Mada̱ga̱ska, sa̱ncuri 19]] thumb|A̱fwuong ma̱ng a̱fwuong ga̱swúong Sa̱saniya (sa̱ncuri 4)
A̱daa (nwap)
Nkhang
Á̱ghyang nwuak a̱cucuk nyia̱ A̱da ba, bibya ku tsa Taada Nok ji a̱ma̱lyim jen ji á̱ ku ta̱bat ta̱taat pyipyia̱ nghwughwu terakota ba ba̱ tyai nkhang gbangbang a̱ni ma̱ a̱bakeang A̱da ka nang á̱ ngyei Nok a̱ni.
A̱fwuong
A̱fwuong ka (á̱kpa: a̱ka̱fwuong na) yet kyang ya kyayak hwa ka̱ byia̱ ma̱ng a̱nka, a̱da̱dei kham ka̱ nwai byia̱ shi tsuung a̱ni (á̱ ka ngyei a̱pyia̱ ka), nang ghwughwu a̱cyi nywan ku sa̱khat a̱ni, di̱ ngaan hu ka̱ si̱ byia̱ bwak nang á̱ ba̱ng a̱ni.
A̱daa (nwap)
Taada
Á̱ song a̱yet Tuk-Ham (A̱tuk-A̱da kya ka) kuzang a̱lyia̱ mami a̱keang Kwain (nang A̱kpat wu ku byian si̱ yet Kwoi a̱ni), mi̱ Sot A̱gwomna̱ti Mali a̱si̱ Jaba. Á̱ song song a̱ja da̱ a̱beam a̱cak Ita kya.
A̱fwuong
A̱ka̱fwuop nta
* Nkyang ya kyayak
A̱daa (nwap)
A̱lyem
A̱daa ba lyiat ma̱ng Daa ja.
A̱ga̱faat
A̱ga̱faat yet a̱tyin kuzang tangka̱i a̱kwop a̱ kyiak ku zwát tsat ku a̱mgba̱m a̱lyia̱ ka ka̱ tyia̱ sum. Kídee á̱kwop a̱ja ja yet tityin a̱ga̱faat nya̱nyiat (a̱ra̱ke), swakpat, swaat, zuk, cyat, cyicyia̱, ba̱ng si̱ nat.
A̱daa (nwap)
A̱ca̱cet á̱niet
A̱ca̱cet á̱niet ma̱ng a̱sok A̱da a̱ni bya ba:
Ya̱fang
Nnwap_swanta Nnwap_Afrika Nnwap mi̱ Naijeriya
Wukipedia nTyap
Kpa a̱gban lyen huni byia̱ a̱yaati̱kut ma̱ng á̱nietnta̱m, nang  nyia̱ ta̱m nci̱ri̱ng da̱ nhu.
Ya̱fang
Nta̱m Wukimedia di̱n Tyap
Tsaai a̱yit
thumb|A̱sorong tsaaí a̱yit a̱kpa̱kpai a̱byin ("Equus quagga")
Tsaai a̱yit (á̱kpa: tsaaí a̱yit) yet nyam a̱yit ja ji̱ byia̱ a̱yaamaat a̱sai mi̱ a̱dyundyung si̱ kai vam nji hu a̱mgba̱m.
Togo
A̱bwom a̱byin: "Terre de nos aïeux" ("A̱byin a̱yaatyia̱-a̱khwop nzi̱t ka")
A̱byin Togo, á̱ lyen ma̱ng a̱lyoot a̱gwomna̱ti ka nang Ri̱pobi̱lik A̱togo wu (Fi̱ransa: République togolaise; Shong: Togolese Republic) a̱ni, yet a̱byin kya di̱ fam-a̱byin Jenshyung Afrika hu. Ka̱ byia̱ a̱gi̱gak ma̱ng Gana di̱ fam jenshyung hu, Bini di̱ fam a̱tyin hu ma̱ng Burkina Faso di̱ fam a̱za hu. A̱byin ka ngaat di̱ fam a̱tak tat A̱ngam A̱sa̱khwot Gini wu, fam a̱byin hu nang a̱keangtung ka ma̱ng a̱gba̱ndang a̱keang wu a̱ swak mi̱ shi hu, Lomé, nshyia̱ a̱ni. A̱byin Togo kup kilomita a̱ma̱ntaa̱naai 57,000 (met a̱ma̱ntaa̱naai 22,008), si̱ ku tyia̱ ka̱ si̱ yet a̱nyiung mami a̱cyuang bibyin Afrika hu, ma̱ng shi á̱niet kpa̱mkpaan ma̱ng miliyon 8, a mbeang a̱nyiung mi̱ bibyin swanta ku la̱u yet a̱fa̱fap a̱ni ma̱ng shi á̱kpai ku lat kilomita 115 (met 71) a̱ni tsi̱tsak Gana ma̱ng a̱byin hyia̱k nka ka ka̱ laai swak nka ma̱ a̱da̱dei di̱ fam a̱tyin hu, Bini.
Ya̱fang
Bibyin_swanta Bibyin_Afrika Bibyin_Jenshyung_Afrika
Di̱mokrasi
thumb|upright=1.2|A̱tyukhai a̱ koot a̱tswak ngguu mi̱ ce feang khai a̱kwak a̱son a̱byin a̱lyia̱ 2007 ma̱ a̱byin [[Fi̱ransa (a̱byin)|Fi̱ransa.]]
A̱tyem
A̱tyem (á̱ ka ngyei a̱tya̱m; á̱kpa: Tityem ku titya̱m a̱ni) yet a̱junjung tswam ja, a̱ta̱m ka si̱ li kpa̱kpai, a̱wot a̱ si̱ byia̱ a̱kwon ka̱ gurung ma̱ fang ka a̱ni á̱ ngyei khwukhwo. A̱tyem yet kyang nta̱m khap hwa.
Di̱mokrasi
Di̱mokrasi (Helen: δημοκρατία, dēmokratiā, neet dēmos 'á̱niet' ma̱ng kratos 'tyok'; Shong: Democracy) yet tangka̱i a̱gwomna̱ti hwa da̱nang ke á̱niet a̱byin ba bibya byia̱ cet khai á̱nietkpacam a̱gwomna̱ti mba ba, ku ba̱ byia̱ cet khai kyang hu á̱ na mkpa á̱ tyia̱ di̱ cam mba hu a̱ni. A̱tyu wu nang á̱ fa nggu da̱ nggu a̱ yet kap "á̱niet" hu hwa a̱ni, ma̱ng si̱sak nang á̱niet ba ka̱u ku ba̱ nwuat cet nyia̱ tyok tazwa mba a̱ni ku shyak ma̱ng sweap njen ku si̱ ka nvwuon kyiak neet a̱byin a̱nyiung ba̱ng si̱ nat a̱byin a̱ghyang, a̱wot bibyin di̱mokrasi a̱hwa si̱ bai mbeang ba̱ si̱si̱ ntyia̱ á̱kum á̱niet ka ma̱ a̱di̱di̱t a̱di̱t ma̱ a̱shonshyon a̱nshyon da̱ a̱ka̱nyiung mami. Á̱tsak a̱ka̱fang kuntyin nok di̱mokrasi ni̱nia yet: sa̱t a̱tung ma̱ng a̱lyiat, ntyia̱ á̱ghyang ma̱ng nyia̱ á̱ghyang ca̱caat, tyei a̱pyia̱ di̱ yet memba, cat shim a̱ghyang, koot ntswak, a̱wat swuan ma̱ng a̱ka̱wat á̱kum á̱niet na a̱ni.
A̱ga̱faat nya̱nyiat
thumb|upright|A̱ga̱faat nya̱nyiat laai shi, Punjab
A̱tyem
Tityem hu vwuon da̱ a̱ka̱keang, á̱ghyang tswam ji shyit a̱ka̱za, á̱ghyang mameang tswam ji li a̱bakum.
Di̱mokrasi
A̱ka̱fwuop nta
Helat gbangbang Khaí Bwoi mi̱ bwoi A̱helen Taada fam jenshyung swanta
A̱ga̱faat nya̱nyiat
A̱ga̱faat nya̱nyiat ku a̱nya̱nyiat a̱ga̱faat (á̱ ka ngyei a̱ra̱ke a̱ni) yet tangka̱i a̱ga̱nga̱ng a̱kwop hwa ku ni̱ kyiak a̱mgba̱m a̱lyia̱ ka di̱ laai shi a̱ni (ka̱ shyia̱ genus Saccharum, nwap á̱ga̱fi̱p Andropogoneae) nang á̱ ni̱ kyiak nyia̱ shuga a̱ni.
A̱ga̱fwuo mbwak
A̱ga̱fwuo mbwak wu (á̱kpa: á̱ga̱fwuo mbwak ba) wa yet a̱kup a̱zama fam ngaan ga̱swúong mbwak ji.
A̱ga̱fwuo ntak
A̱ga̱fwuo ntak wu (á̱kpa: á̱ga̱fwuo ntak ba) wa yet a̱kup a̱zama fam ngaan ga̱swúong ntak ji.
Bu nwuan
Toe nail
Tsang
Tsang yet a̱byia̱byia̱ nyia̱ wa a̱ yet si̱ nyiin kyang ku yet si̱ a̱ghyang a̱niet a̱ni. Tsang yet kwok kyang ku yet si̱ a̱yin ku si̱ á̱niet, di̱ mi̱n shim nggu/mba hu. A̱tyu a̱ nyiin kyang a̱ghyang a̱niet wa á̱ ngyei a̱tang.
Ya̱fang
Tsang
A̱tyetuk
thumb|right|A̱gba̱ndang A̱gaat Regent, [[London, mi̱ tswam 10:00 jk]]
A̱tyetuk ku a̱kyetuk yet jen ja nang a̱vwuosai ka tyak, a̱wot lyin si nwuo. Jen ji na kyiak doot nang tswam a̱ni̱nai jenshung a̱ni.
A̱tyia̱
A̱tyia̱ wu (á̱kpa: a̱yaatyia̱) yet a̱nietmbyin nggwon wa a̱ yet a̱sam a̱ni.
Kworiya A̱tak
A̱byin Kworiya A̱tak (Kworiya: 한국; Hanja: 韓國, RR: Hanguk; ma̱ a̱ca̱caat 남한/南韓, bwan RR: Namhan, ku 남조선/南朝鮮, bwan MR: Namchosŏn mi̱ Kworiya A̱za; Shong: South Korea), á̱ ma̱ng a̱lyoot a̱gwomna̱ti ka nang Ri̱pobi̱lik Kworiya wu (RK) (Kworiya: 대한민국; Hanja: 大韓民國, bwan RR: Daehan Minguk; Shong: Republic of Korea, ROK) yet a̱byin kya di̱ fam a̱byin A̱tyin A̱siya hu. Kikya yet á̱kum nkap A̱fi̱fap-a̱byin Kworiya ka ka̱ shyia̱ a̱tatak ka a̱ni, ka̱ si̱ byia̱ gak a̱byin ma̱ng a̱byin Kworiya A̱za Song Kang. Kpa̱mkpaan ma̱ng á̱niet miliyon 25, kpa̱mkpaan á̱kum shi a̱mgba̱m á̱niet a̱byin ka ka̱ yet miliyon 51 a̱ni swan di̱ Fam A̱keangtung Sa̱ul hu hwa.
thumb|A̱timi A̱byin Kworiya A̱tak
A̱bwom a̱byin
애국가 Aegukga "A̱bwom Swam A̱byin ka" Fail:National anthem of South Korea, performed by the United States Navy Band.wav
A̱tyiak
thumb|upright=0.5|Kidee a̱tyiak a̱tyubishyi
A̱tyiak yet a̱tai-a̱sa̱khwot nia̱ na̱ ghwut mi "ndyan" a̱tyubishyi ku nyam.
Ka̱ a̱sa̱khwot á̱ swuo na̱ si̱ nwuo ma̱ng vam, vam hu ni̱ jaat nkap na̱ shyia̱ mami a̱fa ka a̱ni, a̱byia̱byia̱ a̱sa̱khwot ni̱nia̱ ghwut di̱ yet a̱tyiak.
Kyai A̱sa̱khwot A̱za
Kyai A̱sa̱khwot A̱za hu (Shong: North Sea), yet kyai a̱sa̱khwot hwa da̱ A̱gba̱ndang Kyai A̱sa̱khwot Ati̱lantik wu tsi̱tsak bibyin A̱gba̱ndang Bi̱ri̱ti̱n (ma̱ a̱ca̱caat bibyin Nggi̱lan ma̱ng Si̱koti̱lan), Jutlan (mi̱ Denmak), Nowee, Jami̱ni, Na̱da̱lans hu, Ba̱ljiyom ma̱ng Hauts-de-France (mi̱ Fi̱ransa). Ku yet kyai a̱sa̱khwot nang a̱byin keang (ku "a̱vwuo ka̰ byia̱ nfang di̱ khwong kyai a̱sa̱khwot") hwa a̱ni a̱zanu kyai a̱sa̱khwot vam-a̱byin Yurop ka, ku fwuop a̱gba̱ndang kyai a̱sa̱khwot wu di̱n vak English Channel hu di̱ fam a̱tak hu ma̱ng Kyai A̱sa̱khwot Nowee hu di̱ fam a̱za hu. Ku laai lan kilomita 970 (met 600) mi̱ shi a̱swap ma̱ng kilomita 580 (met 360) mi̱ shi á̱kpai, ku si̱ kup kilomita a̱ma̱ntanaai 570,000 (met a̱ma̱ntanaai 220,000).
thumb|Ta̱si̱la Kyai A̱sa̱khwot A̱za nang NASA ku kyiak a̱ni
Ya̱fang
Nvam_a̱sa̱khwot_swanta Nkyai_A̱sa̱khwot_swanta
Tson
Tson yet yak ha na̱ li na̱ng tsintyiang a̱ni. A̱ cyui tsón ma̱ng a̱wot a̱ sa ncyim ji. Ka̱ ji maai ya, a̱ ni̱ fak kwoot a̱won a̱tsot yak hu a̱tin.
Tsaai tswam
thumb|upright=1.35|Tangka̱i maat tsaai tswam nang á̱niet cat a̱ swak ba̱t a̱ni—ma̱ng kyangcung nyiung mami a̱mgba̱m nkyangcung mi̱ swanta nang á̱nietbishyi cat a̱ swak a̱ni—huhwa yet Flying Pigeon nang á̱ jhyi ma̱ a̱byin Caina, a̱wot á̱ ku nok kpa̱mkpaan ma̱ng miliyon 500 neet di̱n jen tsa ji. thumb|A̱khwukhwop maat li̱lak tsaai tswam
Tsaai tswam ji, á̱ ka ngyei kéké a̱ni, yet kyangcung ku tyong vak nyiung hwa nang á̱ luk ma̱ng pedal a̱wot cet luk nhu hu bye neet da̱ á̱nietbishyi ke di̱ fwuontswam (ma̱to), ji̱ si̱ ka byia̱ a̱ti̱tak a̱feang nang á̱ ta̱meet di̱ fi̱rem hu, a̱nyiung a̱ma̱lyim a̱ghyang. Á̱ ngyei a̱tyu a̱ luk tsaai tswam di̱n Shong saiki̱lis ku baisi̱ki̱lis.
A̱tyia̱-a̱khwop
A̱tyia̱-a̱khwop yet a̱nietmbyin a̱sam a̱ tyia̱ a̱tyia̱ ku a̱yang a̱yin wa a̱ni.
Tsang (nyam)
thumb|Tsang a̱ghyui Nail (Crocodylus niloticus) thumb|Tsang a̱sa̱khwot nfak (Crocodylus porosus)
Tsang ji (á̱kpa: tsáng ji) (sa Crocodylidae) yet a̱gba̱ndang nyam wa gu swan a̱sa̱khwot ma̱ng a̱byin a̱ni, á̱ maai shyia̱ nggu mi̱ koji mami bibyin tropik hu mi̱ Afrika, A̱siya, A̱yaamerika ba ma̱ng A̱strelya.
A̱gwatyap
A̱gwatyap wa yet a̱lyoot tyok a̱gwam A̱tyap wu. A̱gwatyap wu mi̱ di̱ yong huni, mi̱ Zwat Swak ma̱ng Jhyiung a̱lyia̱ 2022 wa yet a̱tyushi A̱gwam (Sir) Dominic Gambo Yahaya (KSM).
Kyai A̱sa̱khwot Ba̱ltik
thumb|Ta̱si̱la fam-a̱byin Kyai A̱sa̱khwot Ba̱ltik hu
Kyai A̱sa̱khwot Ba̱ltik hu yet sa A̱gba̱ndang Kyai A̱sa̱khwot Ati̱lantik ja nang bibyin Da̱nmak, Estoniya, Finlan, Jami̱ni, Latviya, Lituweniya, Polan, Roshiya, Swidin a mbeang A̱kpa̱kpai-a̱byin Yurop A̱za ma̱ng A̱ka̱wa̱tyia̱ keang a̱ni.
Ya̱fang
Nvam_a̱sa̱khwot_swanta Nkyai_A̱sa̱khwot_swanta
A̱ga̱swan
197px|right A̱ga̱swan (á̱kpa: á̱ga̱swan ba) yet a̱da̱dei nyam wa a̱ cong a̱byin a̱ni ma̱ng a̱ti̱tak ma̱ a̱di̱di̱t, a̱ shyia̱ ma̱ng kyangbwak nyám Formicadae hwa.
Sholyia̱
Sholyia̱ bye fa:
A̱tyia̱ka̱u a̱tyetuk
thumb|Á̱ kyiak ghwughwu huni a̱tyia̱ka̱u a̱tyetuk
A̱tyia̱ka̱u a̱tyetuk (ku a̱tyia̱ka̱u a̱kyetuk) yet jen shyiak mam nyiung ma̱ng a̱ghyang a̱tuk kya. Jen a̱ja ja mam zwat ma̱ng tswam jen ni̱ nshai da̱ a̱vwuo a̱ni. A̱tyia̱ka̱u a̱tyetuk ka vwuon ma̱ng a̱tyia̱ka̱u a̱ta̱mam ba̱ng si̱ tat awa 12.
=Ya̱fang=
A̱tyin a̱ga̱fi̱p
A̱tyin a̱ga̱fi̱p yet kyang nswuan kwa shyiat nkyayak na bi nuwam ni.
Tsong
Tsong yet tangka̱i a̱shyim a̱ga̱fi̱p hwa ku laai ghwut a̱byin ka, ku ma̱ mbyin ku di̱ kuzang a̱vwuo ku shyiat kyayak a̱ni nang nkwon, ba̱ng si̱ nat. Á̱ mbyia̱ si̱ ji á̱nietbishyi maai ngya a̱ni, a̱wot á̱ si̱ mbyia̱ si̱ ji á̱nietbishyi si̱ mi̱n gya a̱ni bah.
Tsuung
Ngwat nghai swáng a̱lyiat
Kworiya A̱za
A̱byin Kworiya A̱za, (Kworiya: 조선/朝鮮, bwan MR: Chosŏn; ma̱ a̱ca̱caat 북조선/北朝鮮, MR: Pukchosŏn, ku 북한/北韓, bwan RR: Bukhan mi̱ Kworiya A̱tak; Shong: North Korea) á̱ lyen di̱̇ yorong ofisha hu nang Ri̱pobi̱li̱k Di̱mokrasi Á̱niet Kworiya wu, RDÁ̱K ku RDÁ̱ Kworiya ma̱ng Kworiya, RDÁ̱ (Kworiya: 조선민주주의인민공화국/朝鮮民主主義人民共和國, Chosŏn Minjujuŭi Inmin Konghwaguk; Shong: Democratic People's Republic of Korea, DPRK ku DPR Korea ku Korea, DPR) a̱ni, yet a̱byin kya di̱ fam a̱byin A̱tyin A̱siya. Kikya yet á̱kum nkap Li̱m-a̱byin Korea ka̱ shyia̱ tazwa ka a̱ni. A̱byin Kworiya A̱za byia̱ a̱gi̱gak ma̱ng Caina a mbeang Roshiya di̱ fam a̱za hu, ma̱ a̱ka̱ghyui Yalu (Amnok) ma̱ng Tumen na; ka̱ si̱ byia̱ gak ma̱ng Kworiya A̱tak di̱ fam a̱tak hu di̱ Zoni Kworiya nang á̱ ku Kam A̱khwot Á̱kwop a̱ni. Gak fam jenshyung nka hu si̱ myian di̱ khwong A̱ngam A̱sa̱khwot Kworiya hu hwa ma̱ng Kyai A̱sa̱khwot Bagina hu, ma̱nang gak fam a̱tyin nka hu myian di̱ khwong Kyai A̱sa̱khwot Ja̱pan hu a̱ni. A̱byin Kworiya A̱za, nang a̱byin hyia̱k nka ka, yong ci̱k nyia̱ kikya yet a̱tsak a̱gwomna̱ti a̱mgba̱m li̱m-a̱byin hu ma̱ng bibyin a̱ka̱wa̱tyia̱ a̱sa̱khwot hyia̱k hu. A̱keang Pyongyang kya yet a̱keangtung a̱byin ka ma̱ng a̱gba̱ndang a̱keang a̱ swak mi̱ shi kyai a̱byin a̱ni.
thumb|Tuta a̱byin Kworiya A̱za thumb|A̱lama a̱byin Kworiya A̱za
thumb|Ta̱si̱la a̱byin Kworiya A̱za
Ya̱fang
Bibyin_swanta Bibyin_A̱siya Bibyin_A̱tyin_A̱siya
A̱gbaat
A̱gbaat yet kyang myian hwa nang á̱ nyia̱ ma̱ng lyem, a̱ka̱tako ku tswam a̱ni nang á̱ khat nda ku á̱ fwun tazwa nggu a̱ni.
A̱tyin pyia̱
A̱tyin pyia̱ ka (á̱kpa: pyia̱ hu) yet cat hwa ku laai a̱pyia̱ a̱tyubishyi a̱ni. Pyia̱ hu vwuon di̱ tityan. Bibyin ghyáng, pyia̱ mba hu laai a̱junjung; bibyin ghyáng, pyia̱ a̱nyiuk hu li junjung a̱wot si̱ á̱tyok hu si̱ lat a̱swap.
Joseph Nanven Garba
Joseph Nanven Garba (17 Zwat A̱natat 1943 – 1 Zwat A̱taa 2002) ku yet jenera, a̱tyulyen-a̱lyiat, ma̱ng a̱tyukwai-nfwuo-á̱niet a̱byin Naijeriya wa a̱ ku yet a̱kwak a̱son (presiden) A̱tung Konyan di̱ Muná̱pyia̱ Bibyin Swanta ka kyiak neet ma̱ a̱lyia̱ 1989 ba̱ng si̱ tat a̱lyia̱ 1990.
A̱ga̱u
thumb|A̱ga̱u Amerika (Schistocerca americana)
A̱ga̱u wu (á̱kpa: á̱ga̱u ba ku a̱yaaga̱u ba) yet a̱bada̱dai nyam kya ka̱ fi̱ri̱p a̱ni mi̱ nfeap a̱ si̱ mbyia̱ a̱ca̱cet a̱ti̱tak lilyim.
A̱tyinjwaat
thumb|Tityinjwaat naai
A̱tyinjwaat yet a̱da̱dai nyam a̱yit wa, a̱ li nang cyui a̱ni a̱ si̱ mbyia̱ a̱junjung zwua̱i.